****

Finansuojama iš valstybės biudžeto lėšų ir projekto Nr. LT/2016/VSF/2.2.3.2 „VRIS pagrindinio ir rezervinio duomenų centrų komponentų atnaujinimas, 2 etapas“

pagal nacionalinę Vidaus saugumo fondo 2014-2020 m. programą lėšų

**PREKIŲ VIEŠOJO PIRKIMO–PARDAVIMO SUTARTIS**

2020 m. liepos 3 d. Nr. 15R-176

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Pirkėjas**), pagal Lietuvos Respublikos vidaus reikalų ministro 2020 m. birželio 22 d. įsakymą Nr. 3TE-8 „Dėl pavedimo atlikti funkcijas“ atstovaujamas direktoriaus pavaduotojo, atliekančio direktoriaus funkcijas, Artūro Kavolio, ir **ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, veikianti 2020 m. balandžio 17 d. tarpusavyje pasirašytos jungtinės veiklos sutarties Nr. SUT200417DJR1-01 pagrindu, atstovaujama atsakingojo partnerio UAB „Blue Bridge MSP“** (toliau **– Pardavėjas**), atstovaujamas direktoriaus Daliaus Butkaus, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos informacinių technologijų viešojo pirkimo komisijos 2020 m. birželio 4 d. posėdžio protokolu Nr. P-184-IRD-D1-1-7,sudaro šią prekių viešojo pirkimo–pardavimo sutartį (toliau – Sutartis).

**1. SUTARTIES DALYKAS**

1.1. Pardavėjas įsipareigoja Sutartyje nustatytomis sąlygomis ir tvarka perduoti Pirkėjui nuosavybės teise 1 (vieną) juostų biblioteką (2 pirkimo objekto dalis)(toliau – prekės), kurių specifikacija nurodyta Sutarties 1 priede – „Techninė specifikacija“ (toliau – Sutarties 1 priedas), o Pirkėjas įsipareigoja priimti Sutarties ir Sutarties priedo reikalavimus atitinkančias prekes bei sumokėti už jas Sutartyje nustatytomis sąlygomis ir tvarka.

1.2. Sutarties dalykas apima prekių pirkimą–pardavimą, prekių pristatymą, įdiegimą.

1.3. Atsiradus nenumatytoms, nuo Šalių valios nepriklausančioms aplinkybėms (pavyzdžiui, prekės tapo nebegaminamos arba nebeimportuojamos iš kitų šalių), dėl kurių Pardavėjas negali pristatyti Sutartyje nurodyto (-ų) modelio (-ių) prekės (-ių) ir pateikia tai pagrindžiančius dokumentus, Pirkėjui raštu išreiškus sutikimą, nekeičiant Sutartyje nurodytos prekės kainos/įkainio, Pardavėjas gali pristatyti kito modelio, Sutarties reikalavimus atitinkančią ir ne blogesnių nei Pardavėjo pasiūlyme nurodytoji techninių charakteristikų Prekę.

**2. SUTARTIES KAINA IR ATSISKAITYMO TVARKA**

2.1. Sutarties kaina – **23 394,14 Eur** (**dvidešimt trys tūkstančiai trys šimtai devyniasdešimt keturi eurai keturiolika centų**), įskaitant pridėtinės vertės mokestį (toliau – PVM). Detalios prekių vienetų kainos:

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objekto pavadinimas** | **Vienetų skaičius** | **Kaina, Eur be PVM** | **Kaina, Eur su PVM** |
| ***1*** | ***2*** | ***3*** | ***4*** | ***5*** |
| 1 | Juostų biblioteka | 1 | 19 334,00 | **23 394,14** |

2.2. Į Sutarties kainą įskaitomi visi mokesčiai ir rinkliavos, prekių pristatymo*,* įdiegimo bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina negali būti keičiama/os per visą Sutarties galiojimo laiką.

2.4. Prekių perdavimas ir priėmimas įforminamas prekių perdavimo–priėmimo aktu, kuris Sutartyje nustatyta tvarka pasirašomas Pardavėjo ir Pirkėjo, atlikus Pardavėjo pristatytų prekių kiekio ir kokybės patikrinimą, ir tik dėl tokių prekių, kurios atitinka Sutartyje ir Sutarties priede nurodytus reikalavimus. Prekių priėmimo-perdavimo aktas pasirašomas 2 (dviem) vienodą juridinę galią turinčiais egzemplioriais. Šalių pasirašytas prekių priėmimo-perdavimo aktas yra pagrindas PVM sąskaitai faktūrai išrašyti.

2.5. Už tinkamai ir faktiškai pristatytas ir įdiegtas Sutarties ir Sutarties priedo reikalavimus atitinkančias prekes, Pirkėjas su Pardavėju atsiskaito mokėjimo pavedimu, pinigus pervesdamas į Pardavėjo sąskaitą per 5 (penkias) darbo dienas po to, kai Vidaus saugumo fondo lėšos bus pervestos į Pirkėjo sąskaitą bet ne vėliau kaip per 60 (šešiasdešimt) dienų nuo prekių perdavimo–priėmimo akto pasirašymo ir teisingos PVM sąskaitos faktūros gavimo dienos. Vykdant Sutartį, PVM sąskaitos faktūros / sąskaitos faktūros turi būti teikiamos elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Pardavėjui nepateikus PVM sąskaitos faktūros / sąskaitos faktūros elektroniniu būdu, Pirkėjas turi teisę nevykdyti mokėjimo.

2.6. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Pirkėjas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nepristatytų prekių pirkimo ir privalo apie tai informuoti Pardavėją. Esant valstybės piniginių išteklių išdavimo ribojimo situacijai ir Pirkėjui atsisakius dar nepristatytų prekių, Pirkėjui nėra taikomos jokios sankcijos, kylančios iš sutartinių įsipareigojimų nevykdymo.

2.7. Sutarties kainai apskaičiuoti taikomas kainodaros būdas:fiksuota kaina.

**3. ŠALIŲ ĮSIPAREIGOJIMAI**

3.1. Pardavėjas įsipareigoja:

3.1.1. be papildomo mokesčio savo transportu pristatyti Sutarties ir Sutarties priede nustatytus reikalavimus atitinkančias prekes, jas įdiegti, atlikti kitus įsipareigojimus, numatytus Sutartyje ir Sutarties priede, ne vėliau kaip per 12 (dvylika) savaičių nuo Sutarties įsigaliojimo dienos, suderinus konkrečią prekių įdiegimo datą ir laiką su Pirkėju, šiuo adresu: Šventaragio g. 2, Vilnius, Lietuva.

3.1.2. pristatyti prekes, atitinkančias Sutarties priede nurodytą prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams, garantuoti tinkamą parduodamų prekių kokybę, taip pat suteikti prekių gamintojo garantiją, kurios terminas negali būti trumpesnis, nei reikalaujama pagal Lietuvos Respublikos teisės aktus. Jei Sutarties priede nurodytas ilgesnis reikalaujamas prekių minimalus garantijos terminas, prekei taikomas ne trumpesnis garantijos terminas nei nurodyta Sutarties priede. Garantinis laikotarpis pradedamas skaičiuoti nuo prekių perdavimo-priėmimo akto pasirašymo dienos;

3.1.3. kartu su prekėmis pateikti Pirkėjui visą būtiną dokumentaciją, įskaitant prekių naudojimo ir priežiūros instrukcijas, bei konsultuoti Pirkėją kitais klausimais;

3.1.4. tinkamai ir faktiškai pristatęs kokybiškas prekes, atitinkančias Sutartyje ir Sutarties priede nurodytus reikalavimus, ir jas įdiegęs į Pirkėjo techninės įrangos infrastruktūrą, pateikti Pirkėjui pasirašytą prekių perdavimo–priėmimo aktą ir PVM sąskaitą faktūrą;

3.1.5. nekokybiškas prekes savo sąskaita atsiimti ir pakeisti jas kokybiškomis ir techninius reikalavimus atitinkančiomis nedelsiant (ne vėliau kaip per 5 (penkias) darbo dienas) nuo Pirkėjo pranešimo apie prekių kokybės trūkumus gavimo dienos;

3.1.6. dalyvauti su Pirkėjo atstovu tikrinant pristatytų prekių kiekį ir kokybę;

3.1.7. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Pirkėjo paskirtu atstovu palaikymą;

3.1.8. nedelsdamas, bet ne vėliau kaip per 3 (tris) darbo dienas, raštu informuoti Pirkėją:

3.1.8.1. jei laiku negali pristatyti prekių;

3.1.8.2. apie pasikeitusius savo rekvizitus, teisinį statusą, paskirtą atstovą.

3.1.9. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.1.10. laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Pirkėjo Pardavėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Pardavėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;

3.1.11. laikytis Lietuvos Respublikos civilinio kodekso bei kitų, su Pardavėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Pardavėjo specialistai, darbuotojai bei atstovai jų laikytųsi. Pardavėjas garantuoja Pirkėjui ir/ar tretiesiems asmenims nuostolių atlyginimą, jei Pardavėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Pirkėjui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.12. užtikrinti, kad Sutartį visą Sutarties galiojimo laikotarpį vykdys šis specialistas: Edvard Duko (juostų bibliotekų specialistas). Sutarties galiojimo metu nurodytas specialistas gali būti pakeistas kitais tik gavus rašytinį Pirkėjo sutikimą. Keičiamas specialistas turi atitikti šiuos reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 1. | Pardavėjas Sutarties vykdymui privalo turėti kvalifikuotus specialistus, kurie turi tenkinti žemiau nurodytus minimalius reikalavimus.  Vienas specialistas gali būti siūlomas vykdyti daugiau nei vienos srities specialisto funkcijas, jei jo kvalifikacija atitinka tos pozicijos specialistui keliamus reikalavimus. | Pateikti reikalaujamą kvalifikaciją įrodančius dokumentus:  1) Pardavėjo siūlomų specialistų sąrašas *(BS 15.4 punkte nurodytu atveju užpildyti lentelę 6 TVŪD PD FK formoje)*, nurodant poziciją į kurią siūlomas ir kurio specialisto reikalavimus atitinka siūlomas specialistas;  2) kiekvieno siūlomo specialisto patirties, vykdant reikalavimuose nurodytas veiklas, aprašymas (vykdytos sutarties pavadinimas, sutarties aprašymas, užsakovo duomenys, sutarties pradžia ir pabaiga (nurodant metus ir mėnesį), specialisto vykdytos veiklos/rolė, specifinė patirtis reikalaujamoje srityje). Turi būti nurodyta tiek ir tokio pobūdžio projektų/sutarčių, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį;  3) kiekvieno Pardavėjo siūlomo specialisto kvalifikaciją įrodantys sertifikatai arba lygiaverčiai dokumentai. Jeigu pateikiamas lygiavertis dokumentas, jo lygiavertiškumą turi įrodyti Pardavėjas;  4) dokumentas /ai, patvirtinantis/tys specialisto esamus santykius su Pardavėju – jei specialistas yra ne Pardavėjo darbuotojas. Tokiu atveju Pardavėjas privalo pateikti 1 TVŪD PD BS 7.2-7.3 punktuose nurodytą informaciją. |
| 2. | **Juostų bibliotekų specialistas (ne mažiau 1 (vienas) specialistas)**:  1) per paskutinius 3 (tris) metus sėkmingai įvykdė ne mažiau kaip 1 (vieną) juostų bibliotekos įdiegimo ir konfigūravimo sutartį;  2) turi siūlomos juostų bibliotekos specialisto kvalifikaciją, patvirtintą juostų bibliotekos gamintojo sertifikatu arba kitu lygiaverčiu dokumentu.  **(reikalavimas, taikomas 2 pirkimo objekto daliai)** | Pateikti šios lentelės 1 punkte prašomus dokumentus ir specialisto reikalaujamą kvalifikaciją patvirtinantį, galiojantį sertifikatą, arba lygiaverčius tarptautiniu mastu pripažįstamus, reikalaujamą kvalifikaciją patvirtinančius, dokumentus arba kitą lygiavertį įrodymą. |

3.2. Pirkėjas įsipareigoja:

3.2.1. patikrinęs ir įsitikinęs, kad prekės atitinka Sutartyje nustatytus reikalavimus ir kad yra įvykdyti visi kiti Pardavėjo įsipareigojimai pagal Sutartį, ne vėliau kaip per 5 (penkias) darbo dienas nuo Pardavėjo pasirašyto prekių priėmimo-perdavimo akto gavimo dienos priimti tinkamai pristatytas ir įdiegtas prekes ir pasirašyti prekių priėmimo-perdavimo aktą arba Pardavėjui raštu pateikti pastabas, nurodydamas Pardavėjui pašalinti prekių trūkumus per 3 (tris) darbo dienas nuo raštu pateiktų pastabų gavimo dienos;

3.2.2. sumokėti už kokybiškas, Sutarties ir Sutarties priede nurodytus reikalavimus atitinkančias prekes, Sutartyje nustatyta tvarka ir sąlygomis;

3.2.3. teikti Pardavėjui Sutarčiai vykdyti pagrįstai reikalingą turimą informaciją;

3.2.4. nedelsdamas, bet ne vėliau kaip per 3 (tris) darbo dienas, raštu pranešti Pardavėjui apie pasikeitusius savo rekvizitus, teisinį statusą, paskirtą atstovą;

3.2.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo.

3.3. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Pardavėjas turi teisę:

4.1.1. reikalauti, kad Pirkėjas priimtų Sutarties ir Sutarties priedo reikalavimus atitinkančiaskokybiškasprekes, arba atsisakyti vykdyti Sutartį, jei Pirkėjas, pažeisdamas savo įsipareigojimus, nepriima ar atsisako priimti kokybiškas prekes;

4.1.2. reikalauti iš Pirkėjo sumokėti už Sutarties ir Sutarties priedo reikalavimus atitinkančias prekes Sutartyje nurodyta tvarka, sąlygomis ir terminais.

4.2. Pirkėjas turi teisę:

4.2.1. nemokėti už prekes, jei pateikta neteisinga PVM sąskaita faktūra (kol bus išsiaiškinta su Pardavėju ir bus pateikta teisinga PVM sąskaita faktūra);

4.2.2. nustatęs trūkumus, sulaikyti apmokėjimą bei reikalauti, kad Pardavėjas neatlygintinai pašalintų trūkumus per Pirkėjo nustatytą protingą terminą ir (arba) atlygintų nuostolius, susijusius su netinkamu Sutarties vykdymu;

4.2.4. priskaičiuotų netesybų sumos dydžiu mažinti savo piniginę prievolę Pardavėjui.

4.3. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Pardavėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. Pardavėjui taip pat tenka prekės atsitiktinio žuvimo rizika iki prekių perdavimo–priėmimo akto pasirašymo momento.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PARDAVĖJO TEISĖ PASITELKTI TREČIUOSIUS ASMENIS (SUBTIEKIMAS)**

6.1. Pardavėjas Sutarties vykdymui gali pasitelkti:

6.1.1. savo pasiūlyme nurodytus subtiekėjus, kuriais grindžiama Pardavėjo kvalifikacija;

6.1.2. kitus subtiekėjus, jeigu pasiūlymo pateikimo metu jie buvo žinomi.

6.2.Tuo atveju, jei pasiūlymo pateikimo metu Pardavėjui nebuvo žinomi kiti subtiekėjai, Pardavėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar Sutarties etapo, kurio veiklas vykdys numatomas pasitelkti subtiekėjas, vykdymo pradžios Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pardavėjas privalo informuoti Pirkėją apie minėtos informacijos pasikeitimus visu Sutarties vykdymo metu. Subtiekėjo pasitelkimas nekeičia Pardavėjo atsakomybės dėl Sutarties įvykdymo. Pardavėjas gali pakeisti subtiekėjus, jeigu Sutarties vykdymo metu jie:

6.2.1. netinkamai vykdo įsipareigojimus Pardavėjui, nepajėgūs vykdyti įsipareigojimų Pardavėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.2.2. Pardavėjo pasiūlyme nurodyto subtiekėjo, kuriuo grindžiama Pardavėjo kvalifikacija, padėtis atitinka bent vieną VPĮ 46 straipsnyje nustatytų pašalinimo pagrindų.

6.3. Apie subtiekėjų keitimą Pardavėjas iš anksto raštu turi informuoti Pirkėją, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Pardavėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui.

6.4. Jeigu keičiami Pardavėjo pasiūlyme nurodyti subtiekėjai, kuriais grindžiama Pardavėjo kvalifikacija, Pardavėjas privalo pateikti jų kvalifikaciją patvirtinančius dokumentus tai dienai, kai Pardavėjas kreipiasi į Pirkėją su prašymu pakeisti subtiekėjus. Prieš duodama sutikimą keisti Pardavėjo pasiūlyme nurodytus subtiekėjus, kuriais grindžiama Pardavėjo kvalifikacija, Pirkėjas privalo patikrinti naujų, Pardavėjo pasiūlyme nenurodytų, subtiekėjų, kuriais grindžiama Pardavėjo kvalifikacija, kvalifikacijos atitiktį ir pašalinimo pagrindų nebuvimą.

6.5. Subtiekėjai gali būti keičiami tik gavus rašytinį Pirkėjo sutikimą.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas turi būti užtikrintas Pardavėjui pateikiant Lietuvos Respublikoje ar užsienio valstybėje registruoto banko garantiją (originalą), kurioje nurodyta suma turi būti ne mažesnė kaip 5 (penki) procentai nuo bendros Sutarties kainos (įskaitant PVM). Banko garantija Pardavėjas garantuoja, kad Pirkėjui bus atlyginti nuostoliai, atsiradę pažeidus Sutartį dėl Pardavėjo kaltės.

7.2. Sutarties įvykdymo užtikrinimas turi būti pateiktas ne vėliau kaip per 5 (penkias) darbo dienas po Sutarties pasirašymo ir turi galioti visą Sutarties vykdymo laikotarpį. Jeigu Pardavėjas per nustatytą terminą nepristato Pirkėjui sutarties įvykdymo užtikrinimo dokumento, laikoma, kad jis atsisako sudaryti Sutartį. Sutarties įvykdymo užtikrinimo dokumentai, Pardavėjui paprašius, grąžinami per 14 (keturiolika) dienų po Sutarties įvykdymo užtikrinimo galiojimo termino pabaigos ir/ar tinkamai įvykdžius visus sutartinius įsipareigojimus.

7.3. Jei Sutarties vykdymo metu garantiją išdavęs subjektas negali įvykdyti savo įsipareigojimų, Pirkėjas gali raštu pareikalauti Pardavėjo per 10 (dešimt) dienų pateikti naują garantiją, tokiomis pačiomis sąlygomis kaip ir ankstesnysis. Jei Pardavėjas nepateikia naujos garantijos, Pirkėjas turi teisę nutraukti Sutartį.

7.4. Jei Pardavėjas nevykdo ar netinkamai vykdo sutartinius įsipareigojimus, nesusijusius su Sutartyje nurodytais terminais ir apie kuriuos Pardavėjas buvo įspėtas raštu, tačiau per Pirkėjo nustatytą terminą nepašalino trūkumų ar pakartotinai netinkamai vykdė sutartinius įsipareigojimus, Pirkėjo reikalavimu Pardavėjas moka Pirkėjui 3 (trijų) procentų nuo Sutarties kainos su PVM dydžio baudą.

7.5. Jei Pardavėjas nevykdo savo sutartinių įsipareigojimų Sutartyje numatytais terminais, Pardavėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,04 (keturių šimtųjų) procento dydžio delspinigius nuo laiku nepristatytų ir neįdiegtų prekių kainos (įskaitant PVM) už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo ir banko garantijos pateikimo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt)darbodienų ir pateikusi pagrįstus motyvus. Esminis Sutarties pažeidimas turi būti suprantamas ir pagal Lietuvos Respublikos civilinio kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

8.3.1. Pirkėjo prievolės termino praleidimas daugiau kaip 30 (trisdešimt) dienų;

8.3.2. netinkamos kokybės, t. y. Sutarties reikalavimų neatitinkančių, prekių patiekimas ir įdiegimas;

8.3.3. Pardavėjo prievolės termino praleidimas daugiau kaip 30 (trisdešimt) dienų.

8.4. Pirkėjas turi teisę vienašališkai nutraukti Sutartį, apie tai pranešęs Pardavėjui raštu prieš 30 (trisdešimt) dienų.Šiuo atveju Pirkėjas privalo sumokėti Pardavėjui kainos dalį, proporcingą perduotoms Pirkėjo priimtoms prekėms, ir atlyginti kitas protingas išlaidas, kurias Pardavėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento. Pardavėjas turi teisę vienašališkai nutraukti Sutartį tik dėl svarbių priežasčių, apie tai pranešęs Pirkėjui raštu prieš 30 (trisdešimt)dienų. Šiuo atveju Pardavėjas privalo visiškai atlyginti Pirkėjo patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka bei kitų teisės aktų numatytais atvejais.

**9. SUTARTIES VYKDYMO SUSTABDYMAS**

9.1. Esant svarbioms aplinkybėms, nepriklausančioms nuo Pardavėjo valios, dėl kurių Pardavėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuris kitas Pirkėjas), Pirkėjas turi teisę sustabdyti prekių pristatymo termino eigą.

9.2. Atsiradus aplinkybėms, dėl kurių Pardavėjas negali vykdyti sutartinių įsipareigojimų, Pardavėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Pardavėjo. Išnykus aplinkybėms, trukdžiusioms Pardavėjui vykdyti sutartinius įsipareigojimus, sustabdytas prekių pristatymo terminas atnaujinamas.

9.3. Sutartinių įsipareigojimų vykdymo sustabdymo terminas – iki 6 (šešių) savaičių.

9.4. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

9.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, prekių ar jų dalies pristatymo terminas pratęsimas tokiam laikotarpiui, kuriam jis buvo sustabdytas.

**10. KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir VPĮ 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų, be to, jie tampa neatskiriama Sutarties dalimi.

10.2. Atsakingi asmenys už Sutarties vykdymą yra Informatikos ir ryšių departamento prie Lietuvos Respublikos vidaus reikalų ministerijos Sistemų administravimo skyriaus patarėjas Viktoras Kaluževičius (el. paštas viktoras.kaluzevicius@vrm.lt, tel. (8 5) 271 7125). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Viešųjų pirkimų skyriaus vedėjas Karolis Klusevičius (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

10.3. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.4. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

10.5. Sutarčiai aiškinti ir ginčams spręsti taikoma Lietuvos Respublikos teisė.

10.6. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

10.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

10.8. Sutarties neatskiriami priedai:

10.8.1. Sutarties 1 priedas – „Techninė specifikacija“, 5 lapai;

10.8.2. Sutarties 2 priedas – Pardavėjo pasiūlymas, 47 lapai.

**11. ŠALIŲ REKVIZITAI**

|  |  |
| --- | --- |
| **PIRKĖJAS**  **Informatikos ir ryšių departamentas prie Lietuvos Respublikos vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Projekto sąskaita. Nr. LT83 4010 0510 0507 6852.  Luminor Bank AS,  banko kodas 40100,  Direktoriaus pavaduotojas,  atliekantis direktoriaus funkcijas  Artūras Kavolis | **PARDAVĖJAS**  **Ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, atstovaujama atsakingojo partnerio UAB „Blue Bridge MSP“**  Duomenys kaupiami ir saugomi Juridinių asmenų registre, kodas 301489547  PVM mokėtojo kodas LT100003708514  J. Jasinskio g. 16A, 03163 Vilnius  Tel. 8 5 2526060; 8 605 64890  El. paštas: info@bluebridge.lt  A. s. LT89 2140 0300 0280 5128  Luminor Bank AS  Banko kodas 40100  Direktorius    Dalius Butkus |